
ACTA DEL CONSELL D’ADMINISTRACIÓ DE
..............., SL


Al domicili social de ..............., SL (d’ara endavant, la “societat”), situat a ..............., a les ............... h del dia ..............., es troben presents la totalitat dels membres del Consell d’Administració de la societat i decideixen unànimement dur a terme aquesta reunió del Consell d’Administració.

Els consellers i conselleres assistents firmen a continuació:

Llista d’assistents:

1. Sr./Sra. ..............., assisteix personalment, com a conseller/a.
Firma a continuació:
(signatura)


2. Sr./Sra. ..............., assisteix personalment, com a conseller/a. 
Firma a continuació:
(signatura)


3. Sr./Sra. ..............., assisteix personalment, com a conseller/a. 
Firma a continuació:
(signatura)


(Enumereu tots els consellers. S’assumeix que assisteixen tots els consellers de la societat presencialment i que tots són persones físiques.)

Actua com a president/a el Sr./Sra. ..............., i com a secretari/ària, el Sr./Sra. ..............., atès que ocupen aquests càrrecs en el Consell d’Administració.

El Consell es considera constituït degudament i el president/a declara oberta la sessió, que es desenvolupa seguint l’ordre del dia següent, el qual, per decisió unànime de tots els membres del Consell d’Administració, queda com s’estableix a continuació:

ORDRE DEL DIA

Primer. Nomenament de conseller/a delegat/ada, amb delegació de totes les facultats delegables del Consell, i aprovació del seu contracte de conseller/a delegat/ada.

Segon. ...............

(Enumereu tants punts de l’ordre del dia com sigui necessari.)

A continuació, prèvia deliberació sobre els punts de l’ordre del dia, el Consell d’Administració, per unanimitat, adopta els següents

ACORDS

Primer. Nomenament de conseller/a delegat/ada, amb delegació de totes les facultats delegables del Consell, i aprovació del seu contracte de conseller/a delegat/ada

El Consell d’Administració aprova, per unanimitat, i de conformitat amb l’article 249 de la Llei de societats de capital (LSC), nomenar conseller/a delegat/ada de la societat, amb caràcter permanent, el Sr./Sra. ..............., major d’edat, de nacionalitat ..............., amb domicili a ............... i titular del NIF ............... .

Es deleguen en el conseller/a delegat/da totes i cadascuna de les facultats atribuïdes legalment i estatutàriament al Consell d’Administració, excepte les facultats indelegables per llei o per disposició estatutària, i en particular, entre altres, les enumerades a l’article 249 bis de la LSC.

(Nota: si es vol limitar la delegació a determinades facultats concretes en lloc de delegar-les totes, substituïu el paràgraf anterior i enumereu expressament les facultats que es deleguen.)

Aquesta delegació de facultats, de conformitat amb el que preveu l’article 249.2 de la LSC, ha estat aprovada amb el vot favorable de la totalitat dels membres del Consell d’Administració, que representa més de les dues terceres parts dels seus components, i no produeix cap efecte fins que s’inscrigui en el Registre Mercantil.

Present en aquest acte, el Sr./Sra. ............... signa a continuació perquè en quedi constància degudament; accepta el seu nomenament com a conseller/a delegat/ada de la societat; promet exercir el seu càrrec fidelment, i manifesta que no està incurs en cap de les incompatibilitats establertes legalment o estatuàriament.

Firma a continuació:

(signatura)

Així mateix, com a conseqüència del nomenament del Sr./Sra. ............... com a conseller/a delegat/ada de la societat, i de conformitat amb l’article 249.3 i 249.4 de la LSC, el Consell d’Administració acorda, amb el vot favorable de la totalitat dels altres membres del Consell, que representa més de les dues terceres parts dels seus components, i amb l’abstenció en la deliberació i en la votació del conseller/a delegat/ada afectat, aprovar la subscripció del contracte de conseller/a delegat/ada entre la societat i el conseller/a delegat/ada. L’esborrany d’aquest contracte ha estat lliurat prèviament a tots els membres del Consell d’Administració, i se n’adjunta una còpia a aquesta acta com a annex I.

El contracte detalla tots els conceptes retributius que el conseller/a delegat/ada pot percebre per l’exercici de les seves funcions executives, incloent-hi, si escau, la indemnització per destitució anticipada d’aquestes funcions i les quantitats que ha d’abonar la societat en concepte de primes d’assegurança o de contribució a sistemes d’estalvi o previsió, tot això de conformitat amb el que preveu l’article 249.4 de la LSC. El conseller/a delegat/ada no pot percebre cap retribució per l’exercici de funcions executives que no estigui prevista en aquest contracte.

A aquest efecte, el Consell d’Administració acorda, per unanimitat, facultar expressament el conseller/a Sr./Sra. ............... o, si escau, qualsevol altre membre del Consell diferent del conseller/a delegat/ada afectat, per tal que, en nom i representació de la societat, subscrigui el contracte de conseller/a delegat/ada esmentat, i realitzi tots els tràmits necessaris per a la inscripció d’aquest nomenament i de la delegació de facultats en el Registre Mercantil, incloent-hi l’atorgament de l’escriptura pública corresponent.

Segon. ...............

...............

(Incloeu-hi tants acords com sigui necessari.)

En la mesura que no hi ha altres assumptes per tractar, la reunió s’interromp per tal que el secretari/ària redacti l’acta. 

Un cop redactada, es reprèn la sessió i es llegeix l’acta, que l’aproven per unanimitat i la signen tots els assistents, així com el secretari/ària amb el vistiplau del president/a, en el lloc i la data indicats abans.


Vistiplau del president/a				El secretari/ària


____________________				______________________
Sr./Sra. ...............					Sr./Sra. ...............			

Annex I

Contracte de conseller/a delegat/ada











Nota: l’autor ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció, atès que es tracta d’un model creat per al foment del català a l’àmbit del dret.

